***Leucaena leucocephala*** er et lite tre i erteblomstfamilien.

Det blir vanligvis 3–15 m høyt med en stammediameter på 10–35 cm. Spesielt store trær blir 20 m høye med en stammediameter på 50 cm. Vekstformen kan være buskformet og rikt forgrenet (subsp. *leucocephala*), eller treformet med opptil 5 m lang, rett stamme og åpen, avrundet krone (subsp. *glabrata*). Barken er gråbrun med vertikale, grunne, oransjebrune furer.

Bladene er dobbeltfinnede og har 4–9 par finner som igjen har 13–21 par småblad. Småbladene er 9–21 mm lange og 2–4,5 mm brede. De hvite blomstene sitter 100–180 sammen i runde hoder. De hårete pollenknappene skiller *Leucaena* fra andre mimosevekster. Belgene er 9–19 cm lange, 13–21 mm brede og sitter 3–20 sammen. Hos subsp. *glabrata* og subsp. *ixtahuacana* er belgene glatte, mens subsp. *leucocephala* har hårete belger.

*Leucaena leucocephala* hører uten tvil hjemme i Mexico, men egentlig viltvoksende bestander er ikke kjent. Arten er plantet overalt i varme strøk, og utbredelsen er nå pantropisk. Den krever mye varme og fuktighet, og bladene faller av selv ved lett frost. Utbredelsen ligger hovedsakelig opp til 1500 moh. og innenfor 15–20° fra ekvator. Forvillede planter finnes likevel i noen subtropiske områder, som Kypros, Sør-Spania, Madeira og Kanariøyene.

Arten brukes til jordforbedring, erosjonskontroll og fyringsved. Bladene brukes som dyrefôr og grønngjødsel. Belger og frø spises i Mexico og deler av Asia. Arten blir ofte invaderende i ulike typer åpent landskap og kan fortrenge andre planter. De nitrogenfikserende bakteriene i rotknollene gjør jorda nitrogenrik, og dette kan føre til endringer i stoffomsetningen i økosystemet. *Leucaena leucocephala* er tatt med i Verdens naturvernunions liste over de 100 mest skadelige invaderende artene i verden.

Galleri
-------

* Vekstform på HawaiiVekstform på Hawaii
* Blomster og bladBlomster og blad
* Belger og bladBelger og blad
* Snitt gjennom stammeSnitt gjennom stamme

Litteratur
----------

* «*Leucaena leucocephala* (leucaena)». Invasive Species Compendium. Besøkt 27. juni 2020.
* S. Lowe, M. Browne, S. Boudjelas og M. De Poorter (2000). «100 of the World’s Worst Invasive Alien Species: a selection from the Global Invasive Species Database» (PDF). *Published by The Invasive Species Specialist Group (ISSG) a specialist group of the Species Survival Commission (SSC) of the World Conservation Union (IUCN)*. Arkivert fra originalen (PDF) 22. desember 2018. Besøkt 27. juni 2020. CS1-vedlikehold: Flere navn: forfatterliste (link)
* «*Leucaena leucocephala*» (PDF). World Agroforestry Centre. Besøkt 27. juni 2020.

Eksterne lenker
---------------

* (en) *Leucaena leucocephala* i Encyclopedia of Life Rediger på Wikidata

* (en) *Leucaena leucocephala* i Global Biodiversity Information Facility Rediger på Wikidata

* (en) *Leucaena leucocephala* hos ITIS Rediger på Wikidata

* (en) *Leucaena leucocephala* hos NCBI Rediger på Wikidata

* (en) *Leucaena leucocephala* hos The International Plant Names Index Rediger på Wikidata

* (en) *Leucaena leucocephala* hos Tropicos Rediger på Wikidata

* (en) *Kategori:Leucaena leucocephala* – bilder, video eller lyd på Wikimedia Commons Rediger på Wikidata

* (en) *Leucaena leucocephala* – galleri av bilder, video eller lyd på Wikimedia Commons Rediger på Wikidata

* *Leucaena leucocephala* – detaljert informasjon på Wikispecies Rediger på Wikidata